133. löggjafarþing 2006–2007.

Þskj. 1159 — 588. mál.

Breytingartillögur

við frv. til l. um veitingastaði, gististaði og skemmtanahald.

Frá samgöngunefnd.

1.	Á eftir orðinu gjaldtöku" í 2. mgr. 3. gr. komi: vegna.

2.	4. mgr. 7. gr. orðist svo:

Leyfishafi skal hafa leyfisbréf til leyfisskyldrar starfsemi samkvæmt lögum þessum sýnilegt fyrir viðskiptavinum þar sem leyfisskyld starfsemi fer fram.

3.	Á eftir orðinu persónuvernd" í 4. mgr. 9. gr. komi: og meðferð persónuupplýsinga.

4.	4. tölul. 3. mgr. 17. gr. orðist svo: að sá sem fyrir skemmtun stendur greiði kostnað af ráðstöfunum sem lögreglustjóri ákveður í samráði við umsækjanda.

5.	Við 18. gr.

a.	Í stað orðsins fjórum" í síðari málsl. 1. mgr. komi: tólf.

b.	Á eftir orðunum vegna brota" í 5. mgr. komi: gegn ákvæði þessu.

6.	Í stað orðanna viðkomandi laga" í 4. mgr. 21. gr. komi: í lögum skv. 2. mgr.

7.	Á eftir 2. mgr. 22. gr. komi ný málsgrein, svohljóðandi:

Gera má lögaðila sekt samkvæmt reglum II. kafla A almennra hegningarlaga fyrir brot gegn 1. og 2. mgr.

8.	Við ákvæði til bráðabirgða I. Síðari málsliður 1. mgr. orðist svo: Að þeim tíma liðnum þarf leyfishafi að sækja um rekstrarleyfi samkvæmt lögum þessum.

9.	Ákvæði til bráðabirgða II orðist svo:

Innheimtumanni ríkissjóðs er heimilt að fella niður tryggingar sem grundvallast á 14. gr. áfengislaga við gildistöku laga þessara hafi leyfishafi ekki verið úrskurðaður gjald
þrota á því tímamarki. Hafi leyfishafi verið úrskurðaður gjaldþrota við gildistöku laga þessara skal tryggingin halda gildi sínu og skiptastjóri innheimta hana hjá ábyrgðaraðila.